Sympathy Is a Knife (სიმღერა)

Sympathy Is a Knife — ინგლისელი მომღერალ ჩარლი XCX-ის სიმღერა, რომელიც მის მეექვსე სტუდიურ ალბომში Brat შევიდა. ალბომი Atlantic Records-ის მიერ გამოვიდა. ჩარლი XCX-მა სიმღერა ფინ კეანთან ერთად დაწერა, ხოლო ჯონ შეივმა დამატებითი სიმღერის ტექსტი შექმნა. ეს სინთპოპ-ტრეკი სინთეზატორებით და ვოკოდერით დამუშავებული ვოკალით ხასიათდება და თემატურად თვითშედარებას, პარანოიას, უსაფრთხოების ნაკლებობასა და სუიციდალურ აზრებს ეხება.

სიმღერის გამოშვების შემდეგ, ფანებმა დაიწყეს ვარაუდები რომ იგი ტეილორ სვიფტზე და მის ურთიერთობაზე  იყო დაწერილი, The 1975-ის წევრ მეტი ჰილისთან. ეს ვარაუდები განსაკუთრებით გაძლიერდა, როდესაც ტეილორმა თავისი ალბომის, The Tortured Poets Department (2024), გახსნიდან ერთი კვირის შემდეგ ბრიტანეთში ხელახლა გამოუშვა, რამაც Brat-ს ბრიტანეთის ალბომების ჩარტში პირველ ადგილზე ასვლაში ხელი შეუშალა. ამის შემდეგ, ჩარლი XCX-ის დიჯეის სეტის მსმენელებმა სან-პაულუში "Taylor is dead!" („ტეილორი მკვდარია!“) დაიძახეს, რაც მომღერალმა გააკრიტიკა. მოგვიანებით მან უარყო სიმღერის ტეილორ სვიფტთან დაკავშირებული თეორიები და განმარტა, რომ იგი შფოთვას, გაურკვევლობასა და სიტუაციურ თვითეჭვზე იყო დაფუძნებული. შემდეგში, სვიფტმა ჩარლი XCX Vulture-თან ინტერვიუში შეაქო.

2024 წლის 11 ოქტომბერს გამოვიდა სიმღერის რემიქსი არიანა გრანდესთან ერთად, რომელიც Brat and It's Completely Different but Also Still Brat რემიქსების ალბომში შევიდა. ორიგინალისგან განსხვავებით, რემიქსი საზოგადოების თვალში ყოფნის სირთულეებს ეხება. რემიქსმა, ისევე როგორც ორიგინალმა, კრიტიკოსების მოწონება დაიმსახურა. მრავალმა გამოცემამ რემიქსი ალბომის ერთ-ერთ საუკეთესო ნამუშევრად მიიჩნია, ხოლო ორიგინალი Consequence-ის 2024 წლის საუკეთესო სიმღერების სიაში მოხვდა. ორივე ვერსიამ სხვადასხვა ქვეყნის ჩარტებში მოიპოვა ადგილი, ხოლო ორიგინალმა Music Canada (MC)-სგან ოქროს სერტიფიკატი მიიღო. ჩარლი XCX-მა სიმღერა 2024-2025 წლების თავის Sweat ტურნეს სეტლისტში ტროი სივანთან ერთად შეიტანა, ხოლო 2024 წლის ნოემბერში იგი Saturday Night Live-ზე შეასრულა.
იხილეთ აგრეთვე
 Brat (ალბომი)
 Charli XCX
რესურსები ინტერნეტში
 Sounds Like Charli XCX Wasn't Rooting for Taylor and Matty
 Grande and Charli XCX's "Sympathy Is a Knife" Remix Is a Response to Public Scrutiny
 Charli XCX's New Album 'Brat': Everything To Know, Including The Release Date, Tracklist & More
სქოლიო

კატეგორია:მუსიკალური ნაწარმოებები
კატეგორია:ინგლისური მუსიკა
კატეგორია:2024 წელი მუსიკაში
კატეგორია:სინგლები
კატეგორია:სინგლები თარიღის მიხედვით
კატეგორია:სინგლები წლის მიხედვით
კატეგორია:Atlantic Records-ის სინგლები
კატეგორია:სინგლები ლეიბლის მიხედვით